דבי מזר

דבורה "דבי" מזר (באנגלית: Deborah "Debi" Mazar; נולדה ב-12 באוגוסט 1964) היא שחקנית אמריקאית ממוצא יהודי. ידועה בזכות תפקידיה בסדרות "הפמליה" ו"פרקליטי אל איי" ובסרטים "טוקסידו", "רקורד חזק", "החבר'ה הטובים" ו"באטמן לנצח". מזר נולדה בג'מייקה, קווינס, ניו יורק, בתם של ננסי והארי מזר. אביה נולד ברפובליקה הסובייטית הסוציאליסטית הלטבית למשפחה יהודית. היא לא ידעה על מוצאו של אביה עד שנות העשרים לחייה, כאשר הוא חונך כקתולי. הוריה של מזר ביטלו את נישואיהם זמן קצר לאחר שנולדה, והיא בילתה את ראשית חייה באפסטייט ניו יורק עם אמה. בנעוריה, היא עברה ללונג איילנד, שם התגוררה עם הסנדקים שלה. מזר עבדה בעבודות מזדמנות שונות, בין היתר מכרה תכשיטים בבית האופנה האיטלקי פיורוצ'י (אנ') עם לינדה רמון (אנ') וג'ואי אריאס, מאוחר יותר כאסיסטנטית רופא שיניים, ובתור סלקטורית במועדון הלילה שם הכירה את חברתה מדונה. מזר התחילה את דרכה כשחקנית בסרט הפשע הביוגרפי של מרטין סקורסזה "החבר'ה הטובים" בתור סנדי, חברתו המסוממת של המאפיונר הנרי היל (ריי ליוטה) שמספקת לו סמים. בהמשך הופיעה במספר תפקידים קטנים בדרמה המוזיקלית-ביוגרפית של אוליבר סטון "הדלתות", בסרטה הראשון כבמאית של ג'ודי פוסטר, "איש קטן ושמו טייט", ובסרטיו של ספייק לי "קדחת הג'ונגל" ו"מלקולם אקס". בתחילת שנות ה-90 שיחקה בקומדיות "קליעים מעל ברודוויי" של וודי אלן, "צעצועים", "אשתי רוצחת לשעבר" ו"בטהובן 2". ב-1995 השתתפה מזר לצידה של דרו ברימור בשובר הקופות של ג'ואל שומאכר "באטמן לנצח", בתור העוזרת של דו-פרצוף (טומי לי ג'ונס); ושיחקה בתפקיד ראשי בקומדיית הנעורים "רקורד חזק". בסוף שנות ה-90 התפרסמה מזר בקומדיה העצמאית הגאה "שום מקום", בסרט הטלוויזיה "דייוויד וליסה" לצד בריטני מרפי, ושיחקה בדרמה מועמדת שבעה פרסי האוסקר "המקור". ב-2002 הופיעה בקומדיית האקשן "טוקסידו" בתור הסוכנת החשאית סטינה, ב-2004 במותחן הפשע "הנוסע", ב-2005 בקומדיית הפשע "בי קול" וב-2008 בקומדיה "הנשים". בשנת 2014 שיחקה בדרמה הקומית "מצחיקה שכזאת" של הבמאי פיטר בוגדנוביץ', לצד ג'ניפר אניסטון, אוון וילסון וקתרין האן. בשנת 2015 שבה לגלם את דמותה של שונה, בסרט "הפמליה" המבוססת על הסדרה. בשנת 2017 השתתפה בסרטו של וודי אלן "גלגל ענק". ב-29 בספטמבר 2023 יצא הסרט "The Kill Room" בכיכובה. בתחילת שנות ה-90 שיחקה בסדרת הדרמה "מלחמות אזרחים" בתפקיד המזכירה המשפטית דניס לאנלו, וכשזו בוטלה חזרה על התפקיד גם בסדרת הדרמה המצליחה "פרקליטי אל איי", אליה הצטרפה בעונה השמינית. בשנת 2004 התפרסמה מזר בעיקר בסדרה הקומית "הפמליה" ברשת HBO בתור שונה רוברטס, היחצ"נית של שחקן הקולנוע וינס צ'ייס (אדריאן גרנייה), אותה גילמה במשך שמונה עונות. בשנת 2005 שיחקה בקומדיה "החיים עם פראן" בכיכובה של פראן דרשר ברשת The WB. שנה לאחר מכן, ב-2006 שבה לעונה השנייה. בשנת 2015 החלה לשחק בקומדיית מצבים "יאנגר" בתפקיד: מגי, חברתה הלסבית של לייזה (סאטון פוסטר), ושותפתה לדירה. הסדרה שודרה ברשת TV Land ולאורך 7 עונות. בשנת 2018 שיחקה בסדרת הטלוויזיה הספרדית "מדריד על האש", כשמזר מגלמת את השחקנית אווה גרדנר. בשנת 1993, החלה מזר לצאת עם השחקן והקומיקאי פול רובנס (אנ'), למשך מספר שנים. ב-16 במרץ 2002 היא נישאה לשף האיטלקי גבריאל קורקוס (אנ'), בטקס שניהלה אלן בורסטין. יש להם שתי בנות. החל משנת 2005, המשפחה מחלקת את זמנה בין ברוקלין לבית מהמאה ה-15 ליד פירנצה, איטליה, שניתן להם כמתנת חתונה על ידי הוריו של קורקוס. בין השנים 2020–2021, בני הזוג ניהלו בית קפה בשם Tuscan Gun בשכונת וינדזור טראס (אנ') בברוקלין. מדיה וקבצים בנושא דבי מזר בוויקישיתוף דבי מזר, ברשת החברתית אקס (טוויטר) דבי מזר, ברשת החברתית אינסטגרם דבי מזר, במסד הנתונים הקולנועיים IMDb (באנגלית) דבי מזר, באתר AllMovie (באנגלית) דבי מזר, באתר Rotten Tomatoes (באנגלית) דבי מזר, במסד הנתונים הקולנועיים KinoPoisk (ברוסית) דבי מזר, באתר Last.fm (באנגלית) דבי מזר, באתר AllMusic (באנגלית) דבי מזר, באתר Discogs (באנגלית) רוי רגב, קטשופ על המונה ליזה, באתר nrg‏, 6 בדצמבר 2009 Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית)